  Майя Бывальцева Сӥльлы пудо вордон Удмуртиысь гурт возёсын одӥгез ӝог азинскись удыс. Туэ толшор-тулыспал ӵоже скал уллё 36,1 процентлы будӥз. Со сярысь элькунысь гурт возёсъя но сиён-юонъя министерстволэн пресс-службаез ивортэ. Туннэ улосвылысь возёсъёсын сӥлё выжыысь 543 скалъёсты возё. Озьы ик йылӥз кунянъёслэн лыдзы – 594 йырозь яке 17 процентлы, ошъёс – 17 йырозь яке 23 процентлы. Матысь дыре возёсъёсын кунян ваён вакыт кутскоз, озьыен сӥльлы вордоно пудо уллё ялан будоз. 1-тӥ южтолэзьлы со 1 сюрс 139 йыр Наталья Шавшукова, Удмуртиысь гурт возёсъя но сиён-юонъя министрлэн воштӥсезЭлькунысь гурт возёсъя но сиён-юонъя министерство сӥльлы пудо вордон удысэз нимысьтыз азинтыны 2019-тӥ арын кутскиз. Улосвыл понна выль ӧрлы бадӟым кужым сётӥз фермер возёсъёсты но гурт кооперативъёсты азинтонъя йӧскалык ӵектос улсын быдэсъяськись грантъёсъя «Агростартап». Кунлэсь юрттэт басьтэм 46 фермеръёс пӧлысь 19-эз сюро таза пудоез куайытон ужез нуо ни. Та удысэз азинтонлы 47 миллион 600 сюрс манет висъязы. Со 2019-тӥ арын «Агростартап» улсын сётэм вань грантъёслэн 45 процентсы луэ. Сӥльлы пудо вордонэн вырын мылкыд карисьёс улосвыл министерствоен радъям «Мон – фермер» акселераторе пырисько, со 200 пала адями 2020-тӥ арын нырысьсэ сӥльлы пудо вордон удысэз азинтыны коньдон элькун бюджетысь но висъялозы, со 2 миллион 500 сюрс манет манет. Тодэ вайытом, туэ тулыспал кутсконэ «Мон - фермер» акселераторе пыриськон понна 120 куриськонъёс вуэмын вал ини. Удмуртия 2030-тӥ арозь сӥльлы пудо будэтонэз 11 поллы йылэтыны чакла.  Тегъёс: Ижкар Удмуртия гуртвозёс пудо  